गौरतलब है कि आयोग के अध्यक्ष योगेन्द्र खंडूरी ने यूपी में लाउडस्पीकर के प्रयोग पर लगी रोक का हवाला देते हुए, उत्तराखंड में भी ऐसी कार्रवाई के लिए कहा था। बाल आयोग के पत्र पर अपर सचिव गृह अजय रौतेला ने सभी जिलाधिकारियों और वरिष्ठ पुलिस अधीक्षकों को पत्र भेजकर आयोग के निर्देश पर कार्रवाई करने को कहा है। वहीं पत्र में धार्मिक, सामाजिक, राजनैतिक आयोजन, सभा, जुलूस के दौरान लाउडस्पीकर के प्रयोग को प्रतिबंधित करने और शादी विवाह में डीजे का प्रयोग भी 45 डेसीबल तक सीमित रखने को कहा है।